Një aksident automobilistik është regjistruar pasditen e kësaj të hëne, rreth orës 14:30, në autostradën "Elbasan-Tiranë".
Autoritetet policore raportojnë se automjeti me drejtues shtetasin G. D., është përplasur me automjetin me drejtues shtetasin Sh. K. Si pasojë e përplasje mësohet se ka shpërthyer në flakë automjeti që drejtohej nga shtetasi G. D..
Forcat zjarrfikëse kanë bërë të mundur shuarjen e flakëve. Fatmirësisht, raportohet se si pasojë e aksidentit ka patur vetëm dëme materiale.
Grupi hetimor po punon për të dokumentuar rrethanat e rastit.